laion/Wikipedia-Exotic huggingface dataset:
অচ্যুত পট্টবর্ধন

অচ্যুত পট্টবর্ধন (জন্ম: ১৯০৫ - মৃত্যু: আগস্ট ০৫ ১৯৯২) একজন প্রবীণ স্বাধীনতা সংগ্রামী এবং সমাজতন্ত্রী দলের নেতা ছিলেন। অচ্যুত পট্টবর্ধন আহমেদনগরের এক হিন্দু মধ্যবিত্ত পরিবারে জন্মগ্রহণ করেছিলেন। প্রাথমিক শিক্ষা গ্রহণ করার পর তিনি অর্থনীতিতে এম.এ. পাশ করেন এবং অধ্যাপকের চাকরি গ্রহণ করেন। অচ্যুত পট্টবর্ধন ১৯৩২ সালে কংগ্রেসে যোগদান করেন এবং তিনি ঐ সালে অধ্যাপকের চাকরি ছেড়ে গান্ধীজীর ডাকে আইন অমান্য আন্দোলনে যোগদান করেন। ১৯৩৪ সালের ২৩ অক্টোবর বোম্বে জাতীয় কংগ্রেসের অভ্যন্তরে প্রতিষ্ঠিত করেন সমাজতন্ত্রী দল গঠন করেন। প্রথম সভাপতি মনোনীত হন আচার্য নরেন্দ্র দেব আর প্রথম সম্পাদক হন জয়প্রকাশ নারায়ণ। দলের অন্যান্য সদস্যদের মধ্যে রাম মনোহর লোহিয়া, অচ্যুত পট্টবর্ধন, মিনু মাসানি প্রমুখ ছিলেন। তিনি সর্বদাই স্বাধীনতা আন্দোলনের সঙ্গে যুক্ত ছিলেন। ১৯৪২ সালে ভারত ছাড়ো আন্দোলন বা আগস্ট আন্দোলনে অচ্যুত পট্টবর্ধন এবং তাঁর দলের বিরাট ভূমিকা ছিল। রমেশচন্দ্র মজুমদার লিখেছেন ভারত ছাড়ো বা আগস্ট আন্দোলন ভারতে ব্রিটিশ সাম্রাজ্যবাদের কফিনে শেষ পেরেকটি পুতে দিয়েছি। ইউরোপের বুকে যখন দ্বিতীয় বিশ্বযুদ্ধ চলছে তখন সারা ভারত জুড়ে তীব্র ব্রিটিশ বিরোধী আন্দোলন বিশ্ব রাজনীতির দৃষ্টি আকর্ষণ করে। এর পরেই আমেরিকাও ভারতকে স্বাধীনতা দেওয়ার ব্যাপারে ব্রিটেনের ওপর চাপ সৃষ্টি করে। ব্রিটিশ সরকারের বিরুদ্ধে সশস্ত্র বিপ্লব ছড়িয়ে ছিলো বলে তিনি সাতারার সিংহ নামে বিখ্যাত হয়েছিল। ১৯৪২ সালের নভেম্বরে হাজারীবাগ কেন্দ্রীয় কারাগার থেকে পলাতক জয়প্রকাশ নারায়ণ, রাম মনোহর লোহিয়া, অরুণা আসফ আলী ও অচ্যুত পট্টবর্ধন আত্মগোপন করে আগস্ট বিপ্লব চালিয়ে যান। ফলে মহারাষ্ট্র এর সাতারায় জাতীয় সরকার গঠন করেন। প্রথম খন্ড, ডাঃ ননীগোপাল দেবদাস সম্পাদিত (২০০৯)। স্বাধীনতা সংগ্রামী চরিতাভিধান। কলকাতা: শুভ্র দেবদাস। পৃষ্ঠা ১৫।  "কংগ্রেস সমাজতন্ত্রী দল টীকা লেখাে | বৈশিষ্ট্য ও পর্যালােচনা | Madhyamik History" (ইংরেজি ভাষায়)। সংগ্রহের তারিখ ২০২১-০৪-০৬।  "ভারত ছাড়ো আন্দোলন বা আগস্ট আন্দোলন - BANGLA EDUCATION" (ইংরেজি ভাষায়)। ২০২১-০১-১৩ তারিখে মূল থেকে আর্কাইভ করা। সংগ্রহের তারিখ ২০২১-০৪-০৬।
নেপাল বার কাউন্সিল

নেপাল বার কাউন্সিল একটি স্বাধীন আইন সংস্থা যা নেপাল বার কাউন্সিল আইন ১৯৯৩ অনুসারে নেপালে আইন অনুশীলন নিয়ন্ত্রণের একটি প্রধান লক্ষ্য নিয়ে প্রতিষ্ঠিত হয়। এটি আইন অনুশীলনের লাইসেন্স প্রদানের জন্য পরীক্ষা পরিচালনা করে এবং আইন অনুশীলনকারীদের রেকর্ড সংরক্ষণ রাখে। পাঁচ বছরের অভিজ্ঞতার সাথে আইনি অনুশীলন পরীক্ষায় পাস করা যে কোন নেপালি নাগরিক সদস্যপদ পাওয়ার প্রক্রিয়াতে অংশ নিতে পারবেন। লিগ্যাল প্র্যাকটিশনার হলেন যিনি স্নাতক ডিগ্রি পাস করেছেন এবং একজন প্লেডার হলেন তিনি যিনি আইনে ইন্টারমিডিয়েট ডিগ্রি পাস করেছেন। নেপাল বার কাউন্সিলের নিম্নলিখিত কাউন্সিলর রয়েছে: নেপালের অ্যাটর্নি জেনারেল নেপাল বার অ্যাসোসিয়েশনের সভাপতি নেপালের সুপ্রিম কোর্টের রেজিস্ট্রার ত্রিভুবন বিশ্ববিদ্যালয় থেকে ইনস্টিটিউট অব ল -এর ডিন নেপালের প্রতিটি উন্নয়ন অঞ্চল থেকে নির্বাচিত প্রবীণ আইনজীবী নেপাল বার অ্যাসোসিয়েশন কর্তৃক মনোনীত দুইজন প্রবীণ আইনজীবী কাউন্সিলর নিয়োগ রাজনৈতিকভাবে প্রভাবিত বলা হয়। নেপাল বার অ্যাসোসিয়েশন নেপাল মেডিকেল কাউন্সিল নেপাল ইঞ্জিনিয়ারিং কাউন্সিল Nepal Bar Council Act, 2050 (1993) (পিডিএফ)। Nepal Government। ২৬ এপ্রিল ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ এপ্রিল ২০২১।  "Home Page - Nepal Bar Council"। সংগ্রহের তারিখ ২০২০-০৭-০৪।  "'Judiciary needs strong leadership to avoid controversies'"। The Himalayan Times। ২০১৯-০৪-০৮। সংগ্রহের তারিখ ২০২০-০৭-০৪।  "बार काउन्सिल राजनीतिक भर्तीकेन्द्र बन्दा समस्या"। সংগ্রহের তারিখ ২০২০-০৭-০৪।  নেপাল বার কাউন্সিল আইন ১৯৯৩ ওয়েব্যাক মেশিনে আর্কাইভকৃত ২৬ এপ্রিল ২০২২ তারিখে প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ৭ নভেম্বর ২০১৯ তারিখে
নেপাল মেডিকেল কাউন্সিল

নেপাল মেডিকেল কাউন্সিল (এনএমসি) নেপালের ডাক্তারদের চিকিৎসা শিক্ষা ও নিবন্ধন নিয়ন্ত্রণকারী একটি বিধিবদ্ধ সংস্থা। এনএমসি ১৯৬৪ সালে নেপাল মেডিকেল কাউন্সিল আইন ১৯৬৪ এর অধীনে প্রতিষ্ঠিত হয়। এনএমসির চেয়ারম্যান নেপাল সরকার কর্তৃক মনোনীত হন এবং ভাইস চেয়ারম্যান এনএমসি সদস্যদের থেকে নির্বাচিত হন। এনএমসি নেপালের স্বাস্থ্যসেবা সম্পর্কিত অনেকগুলো বিধিবদ্ধ সংস্থার একটি। অন্যান্যগুলো হল নেপাল নার্সিং কাউন্সিল (এনএনসি), নেপাল ফার্মেসি কাউন্সিল, নেপাল আয়ুর্বেদিক মেডিকেল কাউন্সিল, নেপাল হেল্থ প্রফেশনাল কাউন্সিল, নেপাল হেল্থ রিসার্চ কাউন্সিল। নেপালে ১৮ টি মেডিকেল স্কুল রয়েছে যা এমবিবিএস ডিগ্রি প্রদান করে। নেপাল মেডিকেল কাউন্সিল (এনএমসি) একটি নিয়ন্ত্রক বোর্ড যা চিকিৎসা বিজ্ঞান এবং প্রশিক্ষণের আনুষ্ঠানিক পড়াশুনার জন্য চিকিৎসা প্রতিষ্ঠানগুলিকে স্বীকৃতি দেয়। কাঠমান্ডু বিশ্ববিদ্যালয়, স্কুল অফ মেডিকেল সায়েন্সেস (কেইএসএমএস), ধুলিখেল, কাভের মণিপাল মেডিকেল সায়েন্সেস কলেজ (এমসিএমএস), পোখরা, কাস্কি কলেজ অফ মেডিকেল সায়েন্সেস (সিএমএস), ভারতপুর, চিতওয়ান কাঠমান্ডু মেডিকেল কলেজ (কেএমসি), সিনামঙ্গল, কাঠমান্ডু নেপাল মেডিকেল কলেজ (এনএমসি), জোড়পতি, কাঠমান্ডু নেপালগঞ্জ মেডিকেল কলেজ (এনজিএমসি), চিসাপানি, নেপালগঞ্জ লুম্বিনী মেডিকেল কলেজ (এলএমসি), তানসেন, পালপা নোবেল মেডিকেল কলেজ, বিরাটনগর বিরাট মেডিকেল কলেজ, বিরাটনগর দেবদহ মেডিকেল কলেজ, রুপেন্দেহি ত্রিভুবন বিশ্ববিদ্যালয়, মেডিসিন ইনস্টিটিউট (আইওএম), মহারাজগঞ্জ, কাঠমান্ডু নেপালি আর্মি ইনস্টিটিউট অফ হেলথ সায়েন্সেস, কলেজ অফ মেডিসিন, কাঠমান্ডু ইউনিভার্সাল মেডিকেল সায়েন্সেস কলেজ (ইউসিএমএস), ভৈরবাহা জাতীয় মেডিকেল কলেজ, বীরগঞ্জ জানকী মেডিকেল কলেজ, জনকপুর কেআইএসটি মেডিকেল কলেজ, ইমাদল, ললিতপুর চিতওয়ান মেডিকেল কলেজ (সিএমসি), ভারতপুর, চিতওয়ান গন্ডাকী মেডিকেল কলেজ (জিএমসিটিএইচআরসি), পোখারা, কাস্কি মহেন্দ্রনগর মেডিকেল কলেজ, মহেন্দ্রনগর, কাঞ্চনপুর বিপি কৈরালা স্বাস্থ্য বিজ্ঞান ইনস্টিটিউট (বিপিকেআইএইচএস), ঘোপা, ধরন পাটান স্বাস্থ্য বিজ্ঞান একাডেমি (পিএএইচএস) - স্কুল অফ মেডিসিন, পাটান, ললিতপুর ন্যাশনাল একাডেমী অফ মেডিকেল সায়েন্সেস (এনএমএস), কাঠমান্ডু একটি এনএমসি স্বীকৃত মেডিকেল কলেজ যার স্নাতকোত্তর রেসিডেন্সি (এমডি/এমএস) প্রশিক্ষণ প্রোগ্রাম আছে কিন্তু এটি এমবিবিএস ডিগ্রী প্রদান করে না। নেপাল নার্সিং কাউন্সিল নেপাল বার কাউন্সিল নেপাল বার অ্যাসোসিয়েশন "NMC"। www.nmc.org.np।  "Foreign doctors without NMC permission arrested"। MyRepublica। সংগ্রহের তারিখ ২৭ মার্চ ২০১৮।  "Entrance must for PG courses: NMC"। TheHimalayanTimes। সংগ্রহের তারিখ ২৭ মার্চ ২০১৮।  "NMC bars two Norvic doctors for 30 days"। TheKathmanduPost। ২৮ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "NMC history information"। www.nmc.org.np। ৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০২১।
তেকানী ইউনিয়ন

তেকানী ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ২৫.৫২ বর্গকিমি (৯.৮৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৮১৫ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১১টি। "তেকানী ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
নিশ্চিন্তপুর ইউনিয়ন

নিশ্চিন্তপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ২৮.৩৪ বর্গকিমি (১০.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৫৩২ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৭টি। গ্রামসমূহের তালিকাঃ ১) নিশ্চিন্তপুর ২) জজিরা পূর্ব ৩) জজিরা পশ্চিম ৪) চরদোরতা ৫) পারদোরতা ৬) ডিক্রী দোরতা ৭)কাটাখালি ৮) গোয়ালবাথান ৯) চরপানাগারী ১০) গুইঞ্জা ১১) কাজলগ্রাম ১২) লক্ষিপুর চর "নিশ্চিন্তপুর ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
মনসুরনগর ইউনিয়ন, কাজিপুর

মনসুরনগর ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ৩১.৮২ বর্গকিমি (১২.২৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৫৮৫ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৮টি। "মনসুরনগর ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
নলকা ইউনিয়ন

নলকা ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ৩১.০৬ বর্গকিমি (১১.৯৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৫৮১ জন। ইউনিয়নটিতে মোট গ্রামের সংখ্যা ৩৮টি ও মৌজার সংখ্যা ২১টি। নলকা সেনগাতী হোড়গাতী চকমনোহোরপুর সুজাপুর তিননান্দিনা নলকা কায়েমগ্রাম সাহেবগঞ্জ দাদপুর দত্তকুশা রামপুর এরান্দহ "নলকা ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
পাঙ্গাসী ইউনিয়ন

পাঙ্গাশী ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ২৩.৬০ বর্গকিমি (৯.১১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৮,৬৮০ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ১৫টি। "পাঙ্গাশী ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
ব্রহ্মগাছা ইউনিয়ন

ব্রহ্মগাছা ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ২৭.৯১ বর্গকিমি (১০.৭৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৬,০০০ জন। ইউনিয়নটিতে মোট গ্রামের সংখ্যা ৩৭টি ও মৌজার সংখ্যা ১৭টি। চরব্রহ্মগাছা বুধারগাতী চকমোহনবাড়ী বাশুড়িয়া ব্রহ্মগাছা তেবাড়ীয়া হবনগাতী রান্ডিলা রান্ডিবাহাদুর চকগোপাল কয়ড়া খামারগাতী চাদপুর দৈবুকগাতী ভাতহাড়িয়া হামিনদামিন হাসিল হোসেন হাসিল রঘুনাথপুর ধর্মদাসগাতী বামনভাগ বারইভাগ জানকীগাতী কুটারগাতী বিশ্বাস পাড়া কালিয়াবিল কালিয়াবাড়ী এলাংগী "ব্রহ্মগাছা ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
ধামাইনগর ইউনিয়ন

ধামাইনগর ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ৩১.০৬ বর্গকিমি (১১.৯৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৫৮১ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ১৩টি। "ধামাইনগর ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
মোরাদাবাদ রেলওয়ে স্টেশন

মোরাদাবাদ রেলওয়ে স্টেশন ভারতের উত্তরপ্রদেশ রাজ্যের মোরাদাবাদ জেলায় অবস্থিত এবং মোরাদবাদ শহরে রেল পরিষেবা পরিবেশন করে। মোরাদাবাদ পশ্চিম উত্তরপ্রদেশের প্রধান রেলওয়ে স্টেশন এবং এটি জাতীয় রাজধানী নতুন দিল্লি থেকে মাত্র ১৫৭ কিলোমিটার (৯৮ মাইল) দূরে অবস্থিত। মোরাদাবাদে উত্তর রেলের বিভাগীয় সদর দপ্তর রয়েছে। রাজধানী, শতাব্দী, গরিব রথ এক্সপ্রেস, ডাবল ডেকার এক্সপ্রেস ও অনেক সুপারফাস্ট এক্সপ্রেস ট্রেনসমূহ মোরাদাবাদ জংশন হয়ে চলাচল করে। লখনউয়ের সাথে বারাণসীর সংযোগ স্থাপনের পরে, লখনউয়ের পশ্চিমে অওধ-রোহিলখণ্ড রেলপথের কাজ শুরু হয় এবং এটি ১৮৭৩ সালে বরেলি পর্যন্ত প্রসারিত হয়। মোরাদাবাদকে চান্দৌসীর সাথে সংযুক্তকারী একটি রেলপথ ১৯৭২ সালে নির্মিত হয় এবং এটি ১৮৭৩ সালে বরেলি পর্যন্ত প্রসারিত হয়। বরেলি-মোরাদাবাদ কর্ড রেলপথের নির্মাণ কাজ ১৮৯৪ সালে সম্পন্ন হয়। ৬৪৬ কিলোমিটার (৪০১ মাইল) দীর্ঘ মুঘলসারাই-মোরাদাবাদ রেলপথের বিদ্যুতায়ন ২০১৩ সালে সম্পন্ন হয়। আম্বালা ও লখনউ রেলপথে বহু ট্রেন বৈদ্যুতিক লোকোমোটিভসমূহের (পণ্যবাহী ট্রেন সহ) দ্বারা চলাচল করে। দিল্লি–মোরাদাবাদ রেলপথের বিদ্যুতায়ন ২০১৫ সালে সম্পন্ন হয়। মোরাদাবাদ ভারতীয় রেলের শীর্ষ শতাধিক বুকিং স্টেশনসমূহের মধ্যে একটি।[ এছাড়াও স্টেশনটি উত্তরপ্রদেশের সর্বাধিক বুকিং স্টেশনসমূহের মধ্যে একটি। মোরাদাবাদ রেলওয়ে স্টেশনের প্রবেশপথ মোরাদাবাদ রেলওয়ে স্টেশনে একটি শীতল রৌদ্রের সকাল "Railway projects an amenities to transform Rae Bareli and surrounding areas."। Northern Railway। ১৭ মে ২০১৩। সংগ্রহের তারিখ ১৭ জানুয়ারি ২০১৪।  "Railways roll out schemes in Rae Bareli, Amethi"। Taaza Khabar। ১৭ মে ২০১৩। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৪।  মোরাদাবাদে ট্রেনসমূহ উইকিভ্রমণ থেকে মোরাদাবাদ রেলওয়ে স্টেশন ভ্রমণ নির্দেশিকা পড়ুন।
বালক (পত্রিকা)

বালক কলকাতার জোড়াসাঁকো ঠাকুর বাড়ি থেকে প্রকাশিত একটি পারিবারিক মাসিক পত্রিকা। ১২৯২ বঙ্গাব্দের বৈশাখ মাস থেকে সত্যেন্দ্রনাথ ঠাকুরের স্ত্রী তথা রবীন্দ্রনাথ ঠাকুরের মেজোবৌ ঠাকুরানী  জ্ঞানদানন্দিনী দেবীর সম্পাদনায় এই পত্রিকার প্রকাশনা শুরু হয়। তবে পত্রিকাটির কার্যাধ্যক্ষ ছিলেন রবীন্দ্রনাথ ঠাকুর। এই পত্রিকা প্রকাশ উপলক্ষে রবীন্দ্রনাথ তার জীবনস্মৃতি গ্রন্থে লিখেছেন: বালকদের পাঠ্য একটি সচিত্র কাগজ বাহির করিবার জন্য মেজবউঠাকুরানীর বিশেষ আগ্রহ জন্মিয়াছিল। তাঁহার ইচ্ছা ছিল, সুধীন্দ্র, বলেন্দ্র প্রভৃতি আমাদের বাড়ির বালকগণ এই কাগজে আপন আপন রচনা প্রকাশ করে। কিন্তু শুধুমাত্র তাহাদের লেখায় কাগজ চলিতে পারে না জানিয়া। তিনি সম্পাদক হইয়া আমাকেও রচনার ভার গ্রহণ করিতে বলিলেন। জ্ঞানদানন্দিনী দেবী যেমন প্রথম প্রাচীন লোকাচার ভেঙে হিন্দু নারী সমাজে আধুনিক রীতি-নীতি প্রবর্তন করেন, তেমনই  তিনি ছোটদের বিদ্যাশিক্ষা, চালচলন, রুচি এবং মানসিক বিকাশে নতুন ধারা আনার লক্ষ্যে মহিলা সম্পাদিত 'বালক' পত্রিকা প্রকাশের উদ্যোগ গ্রহণ করেন। তিনি পত্রিকাটিতে রবীন্দ্রনাথকে দিয়ে যেমন ছোটদের জন্য লিখিয়েছেন, তেমনই নিজেও কলম ধরেছেন। তিনি  নাতি সুবীরের জন্য দুটি রূপকথা - ' সাত ভাই চম্পা ' ও 'টাকডুমা ডুমডুম' এর নাট্যরূপ প্রকাশ করেন পত্রিকাটিতে। এই পত্রিকাটি ছিল সচিত্র মাসিক এবং বার্ষিক মূল্য ছিল ২ টাকা। ১২৯৩ বঙ্গাব্দে কার্য্যধ্যক্ষের পদ থেকে রবীন্দ্রনাথ ঠাকুর অবসর নেন। ফলে জ্ঞানদানন্দিনীর পক্ষে একা পত্রিকা দেখাশোনা অসম্ভব হয়ে উঠেছিল। সচিত্র মাসিক পত্রিকা 'বালক' তাই দীর্ঘায়ু হয়নি, মাত্র এক বছর চলেছিল। পরে এটি যুক্ত হয় ঠাকুরবাড়িরই বিখ্যাত পত্রিকা 'ভারতী'র সঙ্গে, যুগ্ম-পত্রিকার নাম হয় 'ভারতী ও বালক'। প্রথম সংখ্যা প্রকাশিত হয়েছিল ১২৯৩ বঙ্গাব্দের বৈশাখ মাসে (ইংরাজী ১৮৮৬ খ্রিস্টাব্দে)। তৎকালীন 'ভারতী' পত্রিকার সম্পাদক স্বর্ণকুমারী দেবী এর সম্পাদক ছিলেন। 'ভারতী'র সাথে যুগ্মভাবে 'বালক'-এর আয়ুষ্কাল ছিল সাত বছর এবং এই সাতবছরে শিশুসাহিত্য রচনার ক্ষেত্রে বাংলায় জাগরণ এনেছিলো 'বালক' পত্রিকা। জ্ঞানদানন্দিনী দেবীসহ ঠাকুর বাড়ির সদস্যরা ছাড়াও সেকালের বহু নামজাদা লেখকের রচনা পত্রিকাটিতে প্রকাশিত হত। সেই লেখকেরা হলেন - কেদারনাথ বন্দ্যোপাধ্যায়, শ্রীশচন্দ্র মজুমদার, ভূবনমোহন রায়, শরৎচন্দ্র দত্ত,  প্রবোধচন্দ্র ঘোষ,   নগেন্দ্রনাথ গুপ্ত , প্রিয়নাথ সেন প্রমুখ উল্লেখযোগ্য। ১৩০০ বঙ্গাব্দে ( ইংরাজী ১৮৯৩ খ্রিষ্টাব্দে) এই পত্রিকা পুনরায় ভারতী নামে  প্রকাশিত হতে শুরু করে। ভারতী জ্ঞানদানন্দিনী দেবী "বালক, ভারতী ও বালক পত্রিকা"। সংগ্রহের তারিখ ২০২১-০৪-০৩।  "সত্যেন্দ্রনাথের জ্ঞেনুমণি থেকে বাংলার জ্ঞানদানন্দিনী (পত্রিকা) ২য় পৃষ্ঠা"। সংগ্রহের তারিখ ২০২১-০৪-০৩।
নিউটনীয় প্রবাহী

নিউটনীয় প্রবাহী হচ্ছে এমন একটি প্রবাহী যাতে, প্রতিটি মুহূর্তে, প্রবাহ থেকে উৎপন্ন সান্দ্রতাজনিত চাপ স্থানীয় বিকৃতির পরিবর্তনের হারের সাথে সরলরৈখিকভাবে সম্পর্কযুক্ত। অন্যভাবে বলা যায় যে, এই বলসমূহ প্রবাহীর বেগ ভেক্টরের পরিবর্তনের হারের সাথে সমানুপাতিক যেহেতু এরা নির্দিষ্ট বিন্দু হতে বিভিন্ন দিকেপ্রবাহিত হয়। Panton, Ronald L. (২০১৩)। Incompressible Flow (Fourth সংস্করণ)। John Wiley & Sons। পৃষ্ঠা 114। আইএসবিএন 978-1-118-01343-4।  Batchelor, G. K. (২০০০)। An Introduction to Fluid Dynamics। Cambridge Mathematical Library series, Cambridge University Press। আইএসবিএন 978-0-521-66396-0।  Kundu, P.; Cohen, I.। Fluid Mechanics। পৃষ্ঠা (page needed)।  Kirby, B. J. (২০১০)। Micro- and Nanoscale Fluid Mechanics: Transport in Microfluidic Devices। Cambridge University Press। আইএসবিএন 978-0-521-11903-0। ২৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০২১।
দিল্লি–মোরাদাবাদ রেলপথ

দিল্লি–মোরাদাবাদ রেলপথ দিল্লি ও ভারতের উত্তরপ্রদেশ রাজ্যের মোরাদাবাদকে সংযুক্ত করে। এটি একটি ব্রড-গেজ রেলপথ। গজরৌলা–নাজিবাবাদ শাখা রেলপথ এই রেলপথের অন্তর্ভুক্ত। রেলপথটি উত্তর রেলের প্রশাসনিক আওতাধীন। গাজিয়াবাদ-মোরাদাবাদ সংযোগটি ১৯০০ সালে অওধ ও রোহিলখণ্ড রেলপথ দ্বারা স্থাপন করা হয়। দিল্লি–গাজিয়াবাদ–হাপুর–মোরাদাবাদ রেলপথ ২০১৬ সালের ১৯ জানুয়ারি সম্পূর্ণ বিদ্যুতায়িত হয় এবং গজরৌলা–নাজিবাবাদ শাখাও ২০১৯ সালের ১২ এপ্রিল বিদ্যুতায়িত হয়। গাজিয়াবাদ বৈদ্যুতিন লোকো শেড দিল্লি অঞ্চলের পরিষেবা পরিবেশন করে। এটি ২০০৮ সাক থেকে ডব্লিউএপি-১ লোকোর ঘাঁটি হিসাবে কাজ করছে। এটিতে ডব্লিউএএম-৪, ডব্লিউএপি-৪, ডব্লিউএপি-৫, ডব্লিউএপি-৭ এবং ওয়াগ-৫এইচএ লোকোরও ঘাঁটি হিসাবে কাজ করে। এই লাইনের একমাত্র মোরাদাবাদ স্টেশনটি ভারতীয় রেলওয়ের শীর্ষ শতাধিক বুকিং স্টেশনগুলির মধ্যে স্থান লাভ করেছে। তবে, এই স্টেশনের থেকে যাত্রা শুরু বা যাত্রা সমাপ্তকারী কোনও মেল/এক্সপ্রেস ট্রেন নেই। "The Oudh and Rohilkhand Railway" (পিডিএফ)। Management E-books6। সংগ্রহের তারিখ ১০ জুন ২০১৪। [স্থায়ীভাবে অকার্যকর সংযোগ] "Sheds and workshops"। IRFCA। সংগ্রহের তারিখ ১০ মার্চ ২০১৪।  "Indian Railways Passenger Reservation Enquiry"। Availability in trains for Top 100 Booking Stations of Indian Railways। IRFCA। ১০ মে ২০১৪ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৪।
ইব্রাহিমা কোনাতে

ইব্রাহিমা কোনাতে (ফরাসি: Ibrahima Konaté; জন্ম: ২৫ মে ১৯৯৯) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন। ২০০৯–১০ মৌসুমে, ফরাসি ফুটবল ক্লাব প্যারিসের যুব পর্যায়ের হয়ে খেলার মাধ্যমে কোনাতে ফুটবল জগতে প্রবেশ করেছেন এবং পরবর্তীকালে সোশোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব সোশো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সোশো বি-এর হয়ে তিনি ৯ ম্যাচে ১টি গোল করেছেন। মাঝে ২০১৬–১৭ মৌসুমে তিনি সোশোর মূল দলের হয়ে খেলেছেন। ২০১৭–১৮ মৌসুমে, তিনি বিনামূল্যে সোশো হতে জার্মান ক্লাব আরবি লাইপৎসিশে যোগদান করেছেন। ২০১৪ সালে, কোনাতে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। ইব্রাহিমা কোনাতে ১৯৯৯ সালের ২৫শে মে তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি মালীয় বংশোদ্ভূত। কোনাতে ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৪ সালের ২০শে নভেম্বর তারিখে তিনি ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। "FIFA World Cup Qatar 2022: List of Players: France" (পিডিএফ)। FIFA। ১৫ নভেম্বর ২০২২। পৃষ্ঠা 12। ২২ নভেম্বর ২০২২ তারিখে মূল (পিডিএফ) থেকে আর্কাইভ করা।  "Ibrahima Konaté"। Bundesliga। ১৩ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৭ জুন ২০২০।  Touré, Noyine (ফেব্রুয়ারি ৭, ২০১৯)। "Ibrahima Konaté affole l'Europe"। অক্টোবর ৩০, ২০২০ তারিখে মূল থেকে আর্কাইভ করা। সংগ্রহের তারিখ এপ্রিল ৩, ২০২১।  "LA LISTE DES 23 BLEUETS POUR L'EURO" (ফরাসি ভাষায়)। ফরাসি ফুটবল ফেডারেশন। ১৫ মার্চ ২০২১।  ফরাসি ফুটবল ফেডারেশনে ইব্রাহিমা কোনাতে (ফরাসি) ইব্রাহিমা কোনাতে – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ইব্রাহিমা কোনাতে (ইংরেজি) সকারবেসে ইব্রাহিমা কোনাতে (ইংরেজি) বিডিফুটবলে ইব্রাহিমা কোনাতে (ইংরেজি) ওয়ার্ল্ডফুটবল.নেটে ইব্রাহিমা কোনাতে (ইংরেজি) ইএসপিএন এফসিতে ইব্রাহিমা কোনাতে (ইংরেজি)
মূসার আইন

মুসার আইন বা Law of Moses (হিব্রু ভাষায়: תֹּורַת מֹשֶׁה‎ Torat Moshe), মোসইক ল’ বলা হয়। প্রাথমিকভাবে ইহুদীদের ধর্মগ্রন্থ ’তোরাহ’ এ বর্ণিত আইনকে নির্দেশ করে। ঐতিহ্যগতভাবে ধর্মগ্রন্থটি ইহুদী ধর্মের প্রবর্তক মূসা নবীর লেখা বলে ধারণা করা হলেও, অধিকাংশ পন্ডিতগন একাধিক লেখক দ্বারা এই গ্রন্থ লেখ হয়েছে বলে মত দিয়েছে। মূসার আইন বা Torah of Moses (Hebrew: תֹּורַת מֹשֶׁה‬, Torat Moshe, Septuagint প্রাচীন গ্রিক: νόμος Μωυσῆ, nómos Mōusē, অথবা বাইবেলের কিছু ইংরেজি অনুবাদে, ’মূসার শিক্ষা’ হিসাবে উল্লেখ করা হয়েছে। বুক অব জশুয়াতে "Teachings of Moses" এর উল্লেখ পাওয়া যায়। Joshua, যেখানে জশুয়া ইবাল পর্বতের পাথরের স্থম্ভে হিব্রুতে লিখেছে, "Torat Moshe תֹּורַת מֹשֶׁה‬"। এর পর আরো লেখা হয়েছে, অতঃপর তিনি যা শেখানো হয়েছে তার সব পাঠ করলেন, আশির্বাদ ও অভিশাপ, যেমন পবিত্র পুস্তক, তোরাহ তে লেখা হয়েছে। (Joshua 8:34). হিব্রু বাইবেলে ১৫ বার এর উল্লেখ পাওয়া যায়। Marc Z. Brettler. “Introduction to the Pentateuch.” The New Oxford Annotated Bible, 4th ed., pp. 5-6: “Additionally, most scholars no longer see each source [of the Torah] as the work of a single author writing at one particular time but recognize that each is the product of a single group or ‘school’ over a long time…. Most scholars posit an editor or series of editors or redactors, conventionally called R, who combined the various sources, perhaps in several stages, over a long time.” e.g. New Century Version, Joshua Kristin De Troyer, Armin Lange Reading the present in the Qumran library 2005 p158: "Both at the beginning and at the ending of the Gibeonites' story there is now a reference to the law of Moses and to the fact that ... The building of the altar happens on Mount Ebal, not in Gilgal — Joshua gets to Gilgal only in 9:6."
দিল্লি জংশন রেলওয়ে স্টেশন

ওল্ড দিল্লি রেল স্টেশন (স্টেশন কোড: ডিএলআই) নামেও পরিচিত দিল্লি জংশন দিল্লি শহরের প্রাচীনতম রেল স্টেশন। এটি একটি জংশন স্টেশন। এটি চলাচলকারী ট্রেনের সংখ্যার বিবেচনায় ভারতের অন্যতম ব্যস্ততম রেলওয়ে স্টেশন। প্রতিদিন প্রায় ২৫০ টি ট্রেন এই স্টেশন থেকে যাত্রা শুরু বা শেষ করে, অথবা এই স্টেশন হয়ে চলাচল করে। এটি ১৮৬৪ সালে চাঁদনী চৌকের কাছে প্রতিষ্ঠিত হয়, যখন কলকাতার হাওড়া থেকে ট্রেনসমূহ দিল্লি পর্যন্ত যাত্রা শুরু করে। এটির বর্তমান ভবনটি ব্রিটিশ ভারত সরকার নিকটবর্তী লাল কেল্লার নির্মাণ শৈলীতে তৈরি করে এবং এটি ১৯০৩ সালে চালু করা হয়। এটি দেশের একটি গুরুত্বপূর্ণ রেল স্টেশন এবং এটি নতুন দিল্লির প্রায় ৬০ বছর আগে নির্মিত হয়। এটির নিকটে দিল্লি মেট্রোর চাঁদনী চৌক স্টেশনটি অবস্থিত। স্টেশনটি ১৮৬৪ সালে কলকাতা থেকে আগত একটি একটি ব্রডগেজ ট্রেনের মাধ্যমে শুরু হয়। রাজপুতানা স্টেট রেলওয়ের দ্বারা দিল্লি থেকে রেওয়ারী পর্যন্ত এবং আরও পরে আজমির পর্যন্ত মিটার-গেজ ট্র্যাকটি ১৮৭৩ সালে স্থাপন করা হয় এবং এই স্টেশন থেকে মিটার-গেজ ট্রেনসমূহের চলাচল ১৮৭৬ সালে শুরু হয়। স্টেশনটির বর্তমান ভবন ১৯০০ সালে নির্মিত হয় এবং ১৯০৩ সালে জনসাধারণের জন্য উন্মুক্ত করা হয়। মাত্র ২ টি প্ল্যাটফর্ম ও ১০০০ জন যাত্রী সহ যাত্রা শুরু করা, দিল্লি রেল স্টেশন বর্তমানে প্রতিদিন ১,৮০,০০০ জনেরও বেশি যাত্রী পরিচালনা করে এবং প্রায় ১৯০ টি ট্রেন প্রতিদিন স্টেশনটির মাধ্যমে যাত্রা শুরু, যাত্রা শেষ, বা যাতায়াত করে। ১৯০৪ সালে আগ্রা-দিল্লি রেলপথ চালু হয়। সেই সময়ে দিল্লি ছয়টি রেলওয়ে ব্যবস্থার অংশ ছিল। ইস্ট ইন্ডিয়ান রেলওয়ে, নর্থ-ওয়েস্টার্ন রেলওয়ে, এবং অওধ ও রোহিলখণ্ড রেলপথ গাজিয়াবাদ থেকে যমুনা নদী পেরিয়ে দিল্লিতে প্রবেশ করে। দিল্লি–পানিপথ–আম্বালা সেনানিবাস–কালকা রেলপথ দিল্লি থেকে উত্তর দিকে অগ্রসর হয় এবং রাজপুতানা–মালব রেলওয়ে গুড়গাঁও ও রেওয়ারী জংশনের দিক থেকে অল্প দূরত্বে দিল্লি জেলা অতিক্রম করে। "Delhi District: Trade and communications"। The Imperial Gazetteer of India, Vol. 11। Oxford at Clarendon Press। ১৯০৯। পৃষ্ঠা 229।